**NOTĂ INFORMATIVĂ  
la proiectul hotărârii Guvernului privind propunerea transmiterii unor bunuri imobile (din proprietatea orașului Otaci în proprietatea statului)**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărârii Guvernului privind propunerea transmiterii unor bunuri imobile (din proprietatea orașului Otaci în proprietatea statului) a fost elaborat de către Ministerul Afacerilor Interne. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul a fost elaborat în temeiul art. 8 alin.(3) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare, al art. 9 alin.(2) lit.b), art. 14 alin.(1) lit.b) din Legea nr. 121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art. 401), cu modificările ulterioare, şi al art. 16 alin.(1) lit.f) din Legea nr. 29/2018 privind delimitarea proprietăţii publice (Monitorul Oficial al Republicii Moldova, 2018, nr.142-148, art. 279).  Actualmente, bunurile imobile ce se propun a fi transmise sunt utilizate de către Poliţia de Frontieră. Construcția și terenurile sunt utilizate în calitate de sediu pentru Sectorul poliției de frontieră „Otaci” al Direcției regionale Nord. Totodată, este important să menționăm că acest sediu este într-o stare nesatisfăcătoare și necesită a fi reconstruit.  Partenerii de dezvoltare și-au arătat disponibilitatea de a acorda suport financiar pentru reconstrucția sediului Sectorul poliției de frontieră „Otaci” al Direcției regionale Nord, însă pentru materializarea acestuia este necesar a deține dreptul de proprietate asupra acestor bunuri (obiect al reconstrucției).  Menționăm că anterior, din discuțiile purtate de factorii de decizie din cadrul Inspectoratului General al Poliției de Frontieră cu reprezentanții administrației publice locale vizate, aceștia din urmă au reiterat disponibilitatea pentru transmiterea bunurilor imobile.  Astfel, prin aprobarea proiectului actului normativ se urmărește îmbunătățirea infrastructurii subdiviziunilor Inspectoratului General al Poliției de Frontieră, în particular, posibilitatea reconstruirii sediului Sectorului Poliției de Frontieră „Otaci”, fapt care va contribui substanțial la sporirea condițiilor de muncă a angajaților Poliției de Frontieră, respectiv alinierea acestora la standardele europene. |
| 1. **Principalele prevederi ale proiectului și evidențierea elementelor noi** |
| Proiectul prevede propunerea transmiterii, cu titlu gratuit, din proprietatea orașului Otaci, raionul Ocnița, în proprietatea statului, administrarea Ministerului Afacerilor Interne (gestiunea Inspectoratului General al Poliției de Frontieră), a bunului imobil (construcție) situată pe strada Ștefan cel Mare și Sfânt nr. 35, orașul Otaci, raionul Ocnița (număr cadastral 6203108.187.01), iar în administrarea Agenției Proprietății Publice (gestiunea Inspectoratului General alPoliției de Frontieră), a terenurilor cu numerele cadastrale 6203108.187 și 6203108.188. |
| 1. **Fundamentarea economico-financiară** |
| Implementarea prevederilor proiectului nu necesită cheltuieli financiare suplimentare. |
| 1. **Modul de încorporare a actului în cadrul normativ în vigoare** |
| Urmare aprobării proiectului nu va fi necesară modificarea și/sau completarea altor acte normative. |
| 1. **Avizarea și consultarea publică a proiectului** |
| În vederea respectării prevederilor Legii nr. 239/2008 privind transparența în procesul decizional, proiectul urmează să fie plasat pe pagina-web oficială a Ministerului Afacerilor Interne în rețeaua Internet [www.mai.gov.md](http://www.mai.gov.md), la compartimentul „Transparența”, secțiunea „Consultăripublice”, rubrica „Consultăripublice” și pe pagina-web [www.particip.gov.md](http://www.particip.gov.md).  Totodată, proiectul urmează să fie supus procedurii de avizare. |
| 1. **Constatările expertizei anticorupție** |
| Proiectul urmează să fie supus expertizei anticorupție. |
| 1. **Constatările expertizei juridice** |
| Proiectul urmează să fie supus expertizei juridice. |

**Secretar de stat Daniella MISAIL-NICHITIN**